38. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝ. ΥΠΗΡΕΣΙΩΝ Αριθ. Γ6/820 της 16/26 Απρ.1975 (ΦΕΚ  Β΄444) Περί αναγνωριζομένης υπό του Δημοσίου δαπάνης προμηθείας βηματοδοτών. Συμπληρούντες τας υπ’ αριθ. Γ10/140511/1466/ 68 και Γ10/95106/726/10.8.70 αποφάσεις ημών ορίζομεν όπως μη αναγνωρίζεται εις βάρος του Δημοσίου δαπάνη προμηθείας πυρηνικών βηματοδοτών δι’ εμφύτευσιν εις ασθενείς ησφαλισμένων αυτού, καθ’ όσον ως προκύπτει εκ της υπ’ αριθ.575/664/75 γνωματεύσεως του Α.Υ.Σ. δια τους πυρηνικούς βηματοδότας επικρατεί η άποψις ότι ευρίσκονται εισέτι εις το πειραματικόν στάδιον, δοθέντος ότι, τα προβαλλόμενα υπό των κατασκευαστών υπέρ αυτών πλεονεκτήματα, δεν έχουν εισέτι βεβαιωθή κλινικώς, και αναγνωρισθή διεθνώς. Προκειμένου περί γενομένης προμηθείας και εμφυτεύσεως εις ασθενείς ησφαλισμένους του Δημοσίου Πυρηνικών βηματοδοτών προ της ισχύος της παρούσης αναγνωρίζεται υπό του Δημοσίου η δαπάνη συνήθους ηλεκτρονικού βηματοδότου μη δυναμένη, εν πάση περιπτώσει να υπερβή το ποσόν των 90.000 δραχμών. 2.Ζ.η.37-38 Ιατροφαρμακευτική-Νοσοκομειακή περίθαλψη-Έξοδα κηδείας  39. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.389  της 13/18 Ιουν.1975 (ΦΕΚ Α΄118) Περί τροποποιήσεως και συμπληρώσεως διατάξεων του υπ’ αριθ.665/62 Β.Δ/τος περί της υγειονομικής περιθάλψεως των τακτικών δημοσίων πολιτικών υπαλλήλων, των πολιτικών και στρατιωτικών συνταξιούχων, των μελών των οικογενειών αυτών κ.λπ. Άρθρ.1.-1.Αι θέσεις των ελεγκτών ιατρών και οδοντιάτρων του Δημοσίου, περί ών η παρ. 1 του άρθρ. 28 του Β.Δ. 665/1962, προσαυξανόμεναι κατά 92 και 14, αντιστοίχως, ορίζονται εν συνόλω εις 156, κατανεμόμεναι ως ακολούθως: α)Εις τας Διευθύνσεις Κοινωνικών Υπηρεσιών Διαμερισμάτων Νομαρχίας Αττικής. Εξήκοντα οκτώ θέσεις ιατρών. Οκτώ θέσεις οδοντιάτρων. β)Εις την Διεύθυνσιν Κοινωνικών Υπηρεσιών Νομαρχίας Θεσσαλονίκης: Δέκα θέσεις ιατρών. Δύο θέσεις οδοντιάτρων. γ)Εις την Διεύθυνσιν Κοινωνικών Υπηρεσιών Νομαρχίας Αχαΐας: Πέντε θέσεις ιατρών. Μία θέσις οδοντιάτρου. δ)Εις εκάστην Διεύθυνσιν Κοινωνικών Υπηρεσιών Νομαρχιών Αιτωλοακαρνανίας, Ηρακλείου, Ιωαννίνων, Καβάλας, Λαρίσης, Μεσσηνίας και Σερρών: Δύο θέσεις ιατρών. Μία θέσις οδοντιάτρου. ε)Εις έκαστον εκ των 41 Τμημάτων Κοινωνικών Υπηρεσιών παρά ταις λοιπαίς Νομαρχίαις: Μία θέσις ιατρού. 2.Η παρ. 2 του άρθρ. 28 του Β.Δ. 665/1962 καταργείται. Άρθρ.2.-1.Οι δικαιούμενοι υγειονομικής περιθάλψεως παρά του Δημοσίου, πάσχοντες εκ χρονίας νεφρικής ανεπαρκείας και υποβαλλόμενοι εις αιμοκάθαρσιν δια τεχνητού νεφρού, απαλλάσσονται των, υπό των εδαφ. β, γ και δ της παρ. 3 του άρθρ. 3 και των εδαφ. β, γ και δ της παρ. 2 του άρθρ. 4 του Β.Δ. 665/62, οριζομένων ποσοστών συμμετοχής εις τας δαπάνας εκτελέσεως της ως άνω ιατρικής πράξεως. 2.Ωσαύτως απαλλάσσονται των, υπό των εδαφ. β, γ και δ της παρ. 3 του άρθρ. 3 και των εδαφ. β, γ και δ της παρ. 2 του άρθρ. 4 του Β.Δ. 665/62, οριζομένων ποσοστών συμμετοχής μόνον επί της δαπάνης προμηθείας του βηματοδότου καρδίας οι δικαιούμενοι υγειονομικής περιθάλψεως παρά του Δημοσίου, προκειμένου περί νοσηλείας των εις οιονδήποτε Νοσηλευτικόν Ίδρυμα ή Ιδιωτικήν Κλινικήν προς εμφύτευσιν βηματοδότου. 